พาราด็อกซ์
1 ปีต่อมา สมาชิกทั้งหมดก็ได้ตัดสินใจที่จะผลิตอัลบัมเป็นของตัวเอง เพื่อนำออกขายในงานกิจกรรมต่าง ๆ ของคณะ ต้า ซึ่งในขณะนั้นเป็นเพียงมือกีตาร์ของวง จึงได้รับตำแหน่งนักร้องนำและมือกีตาร์อย่างเต็มตัว และเนื่องจากประสบปัญหาในการจัดทำอัลบัม "หอยจ๊อ" จึงได้ตัดสินใจส่ง Demo เทป เพื่อเสนอแก่ค่ายเพลง
เอกรัตน์ วงศ์ฉลาด
เอกรัตน์ วงศ์ฉลาด หรือรู้จักกันในชื่อ แด๊ก บิ๊กแอส (เกิด 19 ตุลาคม พ.ศ. 2518) เป็นนักร้องชาวไทย อดีตนักร้องนำวงบิ๊กแอส หลังแยกทางกับวง บิ๊กแอส ปี พ.ศ. 2557 เอกรัตน์ วงศ์ฉลาดก็หันมาจับโปรเจกต์รายการทีวี "Rock Rider" ภายใต้คอนเซ็ป ปล่อยวาง... เปิดใจ... แล้วเดินทางไปกับเรา.. ซึ่งเป็นโปรเจกต์การเดินทางทั่วไทยโดยมอเตอร์ไซค์ของแด๊ก - เอกรัตน์ วงศ์ฉลาด และ หรั่ง - เทวฤทธิ์ ศรีสุข ช่อง Speed Channel ของ ทรูวิชั่น ในปีเดียวกันนี้เอกรัตน์ได้ร่วมกับ เทวฤทธิ์ ศรีสุข (หรั่ง ซิลลี่ ฟูลส์) และ วง Airborne ในนาม ร็อคไรเดอร์ส กลุ่มของนักดนตรีร็อคด้วยกันที่ชื่นชอบการขับขี่ยานยนต์ซึ่งก็คือรถมอเตอร์ไซค์ตระกูลบิ๊กไบต์ และออกเงินเล่นคอนเสิร์ตโดยนำเงินที่ได้ไปช่วยเด็กยากไร้ที่ขาดแคลนโอกาสทางการศึกษา ในวันที่ 20 พฤษภาคม พ.ศ. 2557 ร็อคไรเดอร์สได้เปิดตัวซิงเกิ้ลเปิดตัว "คนตายที่หายใจ"